open-index/open-wikipedia-markdown huggingface dataset:
Solo Nunatak

**Solo Nunatak** er en isolert nunatak som ligger 11 km nordvest for Intention Nunataks, ved sørvestsiden av Evans Neve. Navnet viser til den isolerte plasseringen og ble gitt av den nordlige geolog-gruppen fra New Zealand Geological Survey Antarctic Expedition (NZGSAE), 1962-63.

## Kilder
*  (engelsk)
Getman randis

**Getman randis** er en randis mellom Reichle Mesa og Three Slice Nunatak ved østenden av Joerg Peninsula ved Bowman Coast i Antarktis. Isen ble utforsket fra bakken og fotografert fra luften av United States Antarctic Service i 1939–41, Ronne Antarctic Research Expedition i 1947–48, og ble kartlagt av Falkland Islands Dependencies Survey i 1946–48. Den ble navnsatt av Advisory Committee on Antarctic Names i 1977 etter offiser Robert T. Getman i United States Coast Guard, som var nestkommanderende på USCGC «Southwind» under U.S. Navy Operasjon Deep Freeze i 1969.

## Referanser
Solaris (2002)

***Solaris*** er en amerikansk science fiction-film fra 2002, regissert av Steven Soderbergh og med James Cameron, Rae Sanchini og Jon Landau som produsenter. Filmens manus er skrevet av Soderbergh selv, basert på romanen *[[Solaris (roman)|Solaris]]* av den polske forfatteren Stanisław Lem. Heller enn en remake av Andrej Tarkovskijs berømte filmatisering av samme roman fra 1972, ønsket Soderbergh å lage en versjon som var mer trofast mot det skjønnlitterære forelegget.

George Clooney, Natascha McElhone og Jeremy Davies medvirket i filmen som hadde norgespremiere 21. mars 2003.

## Handling
Psykologen Chris Kelvin blir sendt til en romstasjon utenfor den nyoppdagede planeten Solaris. Her opplever han at planeten prøver å kommunisere gjennom å levendegjøre minner. Kelvin møter igjen sin avdøde kone, men er usikker på om han kan regne skikkelsen han møter for virkelig å være henne. Originalmanuset til filmen inneholdt en del filosofiske replikkvekslinger som er kuttet fra den endelige versjonen av filmen for å legge mer vekt på de emosjonelle sidene ved historien.

## Skuespillere
* George Clooney som Dr. Chris Kelvin.
* Natascha McElhone som Rheya.
* Viola Davis som Dr. Gordon.
* Jeremy Davies som Snow.
* Ulrich Tukur som Gibarian.
* John Cho som DBA Emissary.

## Referanser


## Eksterne lenker
*
Hama-massakren i april 1981

**Hama-massakren i 1981** skjedde, ifølge en rapport, etter et mislykket angrep av en væpnet islamistgerilja ved en kontrollpost nær en alawittisk landsby nær Hama. Som en hevnaksjon ble grupper av de syriske spesialstyrkene og den 47. brigaden satt ut i Hama og de gikk fra hus til hus og blokkerte nabolag etter hvert som det brøt ut gatekamper. Det ble ilagt portforbud og syriske soldater gikk inn i byen. Mellom torsdag 23. april 1981 og søndag 26. april 1981 henrettet sikkerhetsstyrkene minst 350 innbyggere i byen og skadet mer enn 600 av tilfeldig utvalgte menn og gutter som var over 14 år gamle.

## Se også
* Hama-massakren i 1982
Blue Icefalls

**Blue Icefalls** er noen bratte isfall av blåis helt vest i Forbidden Plateau på Danco Coast. De er 7,5 km lang, og ligger oppom den østligste viken i Andvord Bay. De ble navngitte av den polske antarktisekspedisjonen rundt 1995.

## Referanser
Abdul Khalili

**Abdul Rahman Khalili** (; født 7. juni 1992) er en svensk-palestinsk fotballspiller som spiller for Hammarby IF.

Hammarby IFs Imad Khalili er søskenbarnet hans.

## Referanser


## Eksterne lenker
*
Sjuhalla

**Sjuhalla** er et tettsted i Karlskrona kommune i Blekinge län i Sverige. I 2010 hadde tettstedet 204 innbyggere.

## Referanser
Stephen Island

**Stephen Island** er en isdekket øy som ligger ved vestsiden av Nickerson isbrem, utenfor kysten av Marie Byrd Land i Antarktis. Den ble kartlagt fra landmålinger av U.S. Geological Survey (USGS) og flyfoto tatt av U.S. Navy (1959–65). Den ble navnsatt av Advisory Committee on Antarctic Names (US-ACAN) etter Alexander Stephen (1795–1875), en skotsk skipsbygger som grunnla selskapet som bygde skipene til Ernest Shackleton og Richard Byrd på ekspedisjonene deres i Antarktis.

## Se også
* Liste over øyer i Antarktis

## Referanser
Krebsbreen

**Krebsbreen** er en isbre i Antarktis. Den flyter vestover og ut i enden av Charlotte Bay på vestkysten av Den antarktiske halvøy.

Breen ble kartlagt av Belgica-ekspedisjonen 1897-99 under ledelse Adrien de Gerlache og ble navnsatt av UK Antarctic Place-Names Committee (UK-APC) i 1960 etter Arthur C. Krebs (1850–1935), som sammen med Charles Renard bygde og fløy det første styrbare luftskipet i 1884 som en klarte å holde kontroll over.

## Referanser
Vedkosten

**Vedkosten** er et 2&nbsp;285 moh høyt og bart fjell som ligger to kilometer sørøst for Hoggestabben i Mühlig-Hofmannfjella i Dronning Maud Land. Det ble kartlagt av norske kartografer etter landmålinger og flyfoto tatt av Den norske antarktisekspedisjonen 1956–60 og navngitt av dem.

## Referanser
Sharp Peak (Livingston Island)

**Sharp Peak** er et fjell med en høyde på rundt 500 meter over havet. Det ligger drøyt 3 kilometer nordvest for Edinburgh Hill på Varna Peninsula på Livingston Island i Sør-Shetlandsøyene i Antarktis. Fjellet ligger overfor Rose Valleybreen i nordvest og Debeltbreen i sør. Det beskrivende navnet ble gitt av personell på «Discovery II» som kartla toppen i 1935.

## Kart
* L.L. Ivanov et al. Antarctica: Livingston Island and Greenwich Island, South Shetland Islands. Scale 1:100000 topographic map. Sofia: Antarctic Place-names Commission of Bulgaria, 2005.
* L.L. Ivanov. Antarctica: Livingston Island and Greenwich, Robert, Snow and Smith Islands. Scale 1:120000 topographic map.  Troyan: Manfred Wörner Foundation, 2009.  ISBN 978-954-92032-6-4

## Referanser
Gustav Svensson

**Karl Gustav Johan Svensson** (født 1987) er en svensk fotballspiller som spiller for IFK Göteborg.

## Landslaget
Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

## Referanser


## Eksterne lenker
*
Kellybreen

**Kellybreen** er en bratt sidebre som strømmer sørvestover fra Mount Peacock og ut i Tuckerbreen like sør for Mount Titus i Admiralitetsfjellene i Antarktis.

Breen ble kartlagt av US Geological Survey (USGS) etter landmålinger og flyfoto tatt av U.S. Navy i 1960-62 og navngitt av Advisory Committee on Antarctic Names (US-ACAN) etter løytnant Anthony J. Kelly i US Navy, en  militærlege ved Hallett-stasjonen i 1961.

## Referanser
European Investigative Collaboration

**European Investigative Collaboration (EIC)** er et redaksjonelt samarbeidsprosjekt som ble opprettet på initiativ fra det tyske tidsskriftet *[[Der Spiegel]]* i mars 2016. I tillegg til dette nyhetsmagasinet omfatter samarbeidet avisene *[[Der Falter]]* fra Østerrike, spanske *[[El Mundo]]*, italienske L'Espresso, *[[Le Soir]]* fra Belgia, Mediapart i Frankrike, serbiske Newsweek Serbia, *[[Politiken]]* i Danmark og RCIJ/The Black Sea fra Romania.

Journalister i de enkelte redaksjonene samarbeider om research, og stiller resultatene til disposisjon for hverandre. De resulterende nyhets- eller featureartiklene blir utgitt samtidig. Det foreligger planer om å utvide samarbeidet til flere redaksjoner.

## Referanser
Persondataloven

**Persondataloven** er en dansk lov som handler om når og hvordan personopplysninger kan behandles. Som hovedregel gjelder persondataloven for all elektronisk behandling av personopplysninger, men gjelder dessuten også for manuell behandling av personopplysninger i et register. Loven gjelder for private virksomheter, foreninger og organisasjoner samt offentlige myndigheter (unntatt behandlinger foretatt for Politiets Efterretningstjeneste og Forsvarets Efterretningstjeneste).

## Behandlingsregler
Persondataloven oppdeler personoplysninger i tre typer:
* Følsomme opplysninger
* Opplysninger om andre rent private forhold
* Alminnelige ikke-følsomme opplysninger
Persondataloven inneholder noen generelle behandlingsregler som alltid må være oppfylt, hvilket blant annet er at det må være et saklig formål for enhver behandling av personopplysninger. For de forskjellige personopplysningstyper finnes det forskjellige betingelser og prosedyrer for behandling av opplysninger.

## Rettigheter
Persondataloven gir den registrerte en rekke rettigheter:
* Rett til innsikt i de opplysninger som behandles om den registrerte.
* Rett til å få informasjon om at det innsamles opplysninger om den registrerte.
* Rett til å få slettet eller rettet uriktige opplysninger.
Som hovedregel skal alle behandlinger av personopplysninger anmeldes til Datatilsynet, men loven inneholder allikevel flere unntak fra anmeldelsesplikten.

## Eksterne lenker
* Den fulde tekst: Lov om behandling af personoplysninge
* https://web.archive.org/web/20160324024915/http://www.datatilsynet.dk/offentlig/kort-om-persondataloven/

### Fotnoter
Gülhaneparken

**Gülhaneparken** (fra osmantyrkisk/گلخانه - «rosenhus») er en park i Istanbul i bydelen Fatih. Den befinner seg innenfor Topkapıpalassets ytre murer på den vestlige del av Sarayburnu (serailodden). Geologisk ligger Gülhaneparken på Eminönühellingen. Noe nordenfor parken er Sirkecistasjonen, endestasjonen på jernbanen i Istanbul.

## Historie
Gülhanepark var en gang en del av Topkapıpalassets ytre hager. En del av hagen ble i 1912 gjort tilgjengelig for den alminnelige offentlighet. Ger var det tidligere ridderspill og bueskytingskonkurranser. I moderne tid er den skogrike parken blitt sted for tehager og for utendørskonserter. 

Det ble en gang anlagt en liten zoologisk have i parken. Den ble senere fjernet. Den første statuen av Mustafa Kemal Atatürk i Tyrkia ble oppsatt i parken i 1926, utformet av Heinrich Krippel.

De ytre murene her markerer en del det gamle Byzantions grenser. Ved siden av hovedinngangen, *Soğuk Çeşme Kapısı* («den kalde brønns port») er i et murtårn den polygonale *Alay Köşkü* («festopptogenes paviljong»).  

Fra dets vinduer kunne sultanen overvåke bevegelsene rundt Høyporten, storvesirens embedssete. Paviljongen slik den nå er, ble til etter sultan Mahmud IIs restaurering og ombygging i 1819. *Alay Köşkü* erstattet da et tidligere byggverk fra sultans Murad IIIs tid. Herfra kunne sultanene følge med blant annet på de praktfulle festopptog og parader. Mest berømt var de dage- eller ukelange opptog foranstalter an kjøpmanns- og håndverkerlaugene, avholdt en etter to ganger hvert århundre. Slik deltok for eksempel i 1637 så meget som 1109 laug i opptoget, med vogner med fargerike fremstillinger av deres kunster. Det kunne forløpe tildels karnevalesk. De siste slike helhetspresentasjoner av forretningslivet fant sted under Mustafa II i 1769. 

Nord for parken er den såkalte gotersøylen. Over tre trinn står en sokkel hvorfra rager en 15 meter høye monolittisk granittsøyle, kronet med et korintisk kapitel. Sokkelen bærer den latinske innskrift som oversatt betyr «Fortuna, som på grunn av de beseirede gotere vender tilbake». Den ihukommer Det østromerske rikes seier over goterne. Det er omstridt hvem som var oppdragsgiver for søylen. Muligens var det keiser Konstantin den store. Ifølge en gammel bysantinsk kronikør var den en gang kronet med et bilde av byens legendariske grunnlegger, Byzas av Megara. 

Museet for islamsk vitenskap og teknikk ligger i vestre utkant av parken; det ble innviet i 2008 av president Recep Tayyip Erdoğan.


Topkapifromafar.jpg|Parken sett fra avstand
Column of the Goths.jpg|Gotersøylen, i den østre delen
20131205 Istanbul 003.jpg|Fra den vestre delen av parken
Gülhane Parkı.JPG|Fra den østlige delen av parken, sett mot vest
Gülhane Parkı2.jpg|Parken, med museum for islamsk vitenskap



## Litteratur
* 
* Fanny Davis. *Palace of Topkapi in Istanbul*. 1970. ASIN B000NP64Z2

## Referanser


## Eksterne lenker
*
Mount Renouard

**Mount Renouard** er et fjell i Antarktis, beliggende seks kilometer sør for Mount Keyser i østre del av Tula Mountains i Enderby Land. Det ble kartlagt fra flyfoto tatt under ANARE (Australian National Antarctic Research Expeditions) i 1957 og ble navngitt av Australian Antarctic Names and Medals Committee (ANCA) etter H.E. von Renouard, en værobservatør ved Mawson-stasjonen i 1961.

## Referanser
Markus Holgersson

**Sven Markus Holgersson** (født 16. april 1985) er en svensk tidligere fotballspiller.

## Referanser


## Eksterne lenker
*
Neot Semadar

**Neot Semadar** (hebraisk skrift נְאוֹת סְמָדַר), tidligere **Shizafon** (hebraisk skrift שִׁזָּפוֹן), er en kibbutz som ligger i Arabah sør i Israel. Den hører til Hevel Eilot regionale kommune. 

Neot Semadar ligger sør i Negev, rundt 70 km nord for Eilat. Kibbutzen ble grunnlagt i 1989 på området til den fraflyttede kibbutzen Shizafon. Neot Semadar er et organisert samfunn med unike bygninger som blant annet et kjøletårn. 

Neot Semadar har et folketall på 90 voksne, 70 barn og 50 frivillige. 

## Eksterne lenker
*
Poul Bredo Grandjean

**Poul Bredo Grandjean** (5. september 1880 i København – 29. juli 1957 i Kongens Lyngby) var en dansk heraldiker og arkivar i det danske Rigsarkivet. Grandjean var den danske statens heraldiske konsulent 1935-1954 og utarbeidet en rekke danske kommunevåpen. Han arbeidet dessuten med segl og utarbeidet bokverk om dansk heraldikk, historiske danske segl samt personalhistorie. Han var medarbeider i *[[Salmonsens konversationsleksikon]]*.

Grandjean ble registrator i det danske Rigsarkivet 1910, tilsynshaver ved dettes seglsamling i 1917, underarkivar 1923, arkivar II 1931, arkivar I 1939-1950. Han holdt heraldiske forelesninger, deltok i skandinaviske forhandlinger om internasjonal varemerke beskyttelse av statlige kjennetegn og  ble statsministerens konsulent i heraldiske spørsmål 1935. Han var statens heraldiske konsulent 1938-1954 og blev medlem av Statsministeriets rigsvåpenutvalg 1950. Grandjean var ridder av Dannebrogsordenen og av Sankt Olavs Orden, medlem, styremedlem og æresmedlem i flere foreninger i Danmark og andre land.

## Bibliografi (utvalg)
* *Dansk Heraldik*, 1919
* *Det danske Rigsvaaben*, 1926
* *Danske Købstæders Segl indtil 1660*, 1937
* *Dansk Sigillografi*, 1944
* *Danske Herreders Segl indtil 1660. Herunder Lands- og Birkesegl. Med Supplement til danske Købstæders Segl*, 1946
* *Danske Gilders Segl fra Middelalderen*, 1948
* *Danske Haandværkerlavs Segl*, 1950
* *Danske kongelige Segl. Fra Frederik II.s, Christian IV.s og Frederik III.s Tid, 1559-1670*, 1951
* *Slesvigske Købstads- og Herredssegl indtil 1660. Herunder Landskabers Segl*, 1953

## Referanser


## Kilder
* Nils G. Bartholdy: «Poul Bredo Grandjean», *Dansk Biografisk Leksikon* bind 5, 1980
* *[http://www.rosekamp.dk/Kraks_BB_1957/G.htm#GRANDJEAN%20Poul%20Bredo%20arkivar, Kraks Blå Bog 1957]*
* Dansk heraldik – oversigter og introduktioner Heraldisk Selskab
Larry Niven

**Laurence van Cott Niven** (født 30. april 1938 i Los Angeles i California) er en amerikansk science fictionforfatter. Han er kjent for klassikeren *[[Ringworld]]* (1970), som har hatt innflytelse på senere såkalt space opera fra blant andre Iain M. Banks og Alastair Reynolds. Niven har utgitt oppfølgere til *Ringworld* med handling både før og etter den som utspiller seg i den første boken.

Niven ble tildelt både Hugo-, Nebula- og Locusprisen for *Ringworld*. Han har også fått Hugo for årets beste novelle i 1967, 1972 og 1975.

Forfatterorganisasjonen Science Fiction and Fantasy Writers of America beæret Niven i 2015 med Damon Knight Memorial Grand Master Award for hans bidrag til science fiction og fantasy.

## Referanser




## Eksterne lenker
* 
* 
*
Space opera

**Space opera** er en genre innen science fiction der handlingen utspiller seg i verdensrommet. Genrebenevnelsen er inspirert av tilsvarende betegnelser på underholdning som «såpeopera» om lettvint TV-underholdning og «hesteopera» om annenrangs cowboyfilmer.

Betegnelsen ble opprinnelig brukt om science fiction som mer la vekt på intriger, spektakulære opptrinn og andre underholdningselementer enn på kritisk belysning av samfunnet eller teknologiske muligheter. Begrepet har fått mer spredt anvendelse etter hvert.

## Referanser
Chris Summerell

**Chris Summerell** (født 1996) er en australsk skytter som konkurrerer i pistolskyting. 

Han har ingen større internasjonale resultater, men vant blant annet det oseanske juniormesterskapet i 2013. 

## Eksterne lenker
*
Ahmed Shaban

**Ahmed Shaban** (født 1979) er en egyptisk skytter som konkurrerer i pistolskyting. 

Han har ingen større internasjonale resultater, men vant blant annet det afrikanske mesterskapet i 2014 og 2015. 

## Eksterne lenker
*
Bergingsbil

En **bergingsbil** er et nyttekjøretøy som blir benyttet til bilberging, som for eksempel for å dra opp biler som har kjørt av veien eller for å transportere biler som ikke er kjørbare. Lette bergingsbiler er ofte bygget på samme chassis som lette lastebiler, mens større bergingsbiler er bygget på lastebilchassis. 

En bergingsbil kalles av og til for en **redningsbil**, men dette begrepet brukes også om brannbiler, ambulanser, med mer.

## Lette bergingsbiler
Lette bergingsbiler har ofte tippbar platt med plass til en person- eller kassebil. For å trekke biler opp på platten blir det benyttet vinsj, med trekkraft fra 30 til 50 kN (ca. 300 til 500 kgf).

## Tunge bergingsbiler
For å berge lastebiler, vogntog og busser blir det benyttet tunge bergingsbiler. Slike biler må av og til trekke vogntog som har kjørt av veien opp bratte skråninger og er utstyrt med kraftige vinsjer, ofte med trekkraft på 200 til 350 kN (2000 til 3500 kgf). Kjøretøyene som skal berges har ofte større masse enn bergingsbilen. Bergingsbilene er derfor utstyrt med hydrauliske støtteben som blir satt ned i veibanen. Noen ganger er det nødvendig å benytte flere bergingsbiler for å få vogntog inn på veien. Mobilkraner blir også benyttet av og til.

Lastebiler og busser er for store til at de får plass på et lasteplan, så de blir slept etter bergingsbilen. Ofte blir forhjulene plassert på en hydraulisk bom, slik at de kan løftes fra veibanen. En trenger da ikke noen til å styre det havarerte kjøretøyet.
Kamil Glik

**Kamil Jacek Glik** (født 1988) er en polsk fotballspiller som spiller for Cracovia Kraków.

Han har også tysk pass. Der er hans etternavn skrevet Glück.

## Landslaget
Den 20. januar 2010 fikk han sin første landskamp for  mot . Han scoret også sitt første landslagsmål i kampen.

Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

## Referanser


## Eksterne lenker
* 
*
Trond Rønningen

**Trond Rønningen** (født 1967) er en norsk jurist og embedsmann som fra 2.&nbsp;september 2024 er statsforvalter i Vestfold og Telemark fylker, som har felles statsforvalter også etter at fylket Vestfold og Telemark ble oppløst. 

Han var konstituert fylkesmann i Østfold fra 2016 til 2018. Fra 2020 utnevnt til direktør for Forbrukertilsynet, med tiltredelse fra 1.&nbsp;januar 2023.

## Utdannelse
Rønningen tok juridisk embetseksamen ved Universitetet i Oslo i 1994.

## Yrkesliv
Fra november 1996 til februar 2002 var Rønningen rådgiver i Barne- og familiedepartementet.

Fra februar 2002 til desember 2004 var Rønningen avdelingsdirektør og leder for juridisk avdeling ved Fylkesmannen i Østfold. Fra januar 2005 til august 2006 var han direktør og fylkesberedskapssjef og leder for områdene kommunal-, justis og samfunnssikkerhet ved Fylkesmannen i Østfold.

I september 2006 ble Rønningen avdelingsdirektør og leder for juridisk avdeling ved helsetjenesteforvaltning på NAVs hovedkontor, frem til han i januar 2009 ble avdelingsdirektør og leder for juridisk avdeling ved hovedkontoret til Helseøkonomiforvaltningens (HELFO).

Rønningen ble ansatt som assisterende fylkesmann i Østfold i mars 2010, en stilling han hadde frem til han ble konstituert som fylkesmann i Østfold etter Anne Enger i januar 2016. Etter regionreformen og sammenslåingen av storfylket Viken fra 1.&nbsp;januar 2019 ble Rønningen assisterende fylkesmann i Viken.

I juni 2020 ble Rønningen utnevnt til direktør for Forbrukertilsynet, en etat som var under omorganisering og skulle flyttes fra Oslo til Skien. Han tiltrådte stillingen som Forbrukertilsynets direktør den 1.&nbsp;januar 2021.

Han ble i mai 2024 utnevnt til ny statsforvalter i Vestfold og Telemark og tiltrådte stillingen i september. Fra samme dato gikk Fred-Ivar Syrstad, som hadde vært konstituert i stillingen, tilbake til sin opprinnelige stilling som assisterende statsforvalter.

## Referanser
Pavlo Korostylov

**Pavlo Korostylov** (født 11. mai 1997) er en ukrainsk skytter som konkurrerer i pistolskyting. 

Han tok gull under Sommer-OL for ungdom 2014. 

Under Sommer-OL 2020 i Tokyo som ble arrangert i 2021, ble han nummer 4 i 10 meter luftpistol. 

## Referanser


## Eksterne lenker
*
Lift

En **lift**, også kalt **personløfter**, brukes ofte ved mindre vedlikeholdsarbeider hvor det ikke kan svare seg å oppstille et stillas og hvor det ikke er forsvarlig å bruke en stige.

I Norge er det krav om bestått personløfterkurs for å betjene en lift. Dette «sertifikatet» har ingen utløpsdato, og det er bare én type opplæring uansett type. Avhengig av montering (på lastebil, båt osv) kan det være at andre sertifikater kreves for selve flyttingen av liften.

Lifter bygges på mange forskjellige måter, som ikke alltid er direkte sammenlignbare, men grunnleggende finnes det følgende lifttyper:

## Sakselift
En sakselift er relativt kompakt og løfter ved at kryssende bærearmer hever arbeidsplattformen loddrett. Det betyr at liften beveger seg i én dimensjon, resten må klares ved å kjøre med undervognen.

## Mobillift
En mobillift er i regelen en lift til 1–3 personer montert på en lastebil. De større modellene rekker ofte 10–50 m oppad, og den kranen som er grunnelementet i kjøretøyet kan bevege seg i tre dimensjoner, hvilket gjør at bilen sjelden må flyttes under arbeidet.

## Teleskoplift
En teleskoplift minner ofte om en teleskoplæsser. Armen kan normalt kun beveges i to dimensjoner, men til gjengjeld kan undervognen ofte styre for- og bakhjulene uavhengig av hverandre, så man kan parkere optimalt for oppgaven.

## Edderkopplift
Navnet stammer fra den kompakte oppbygningen av støttebenene, som i utslått posisjon står som insektben. Liften har som regel en arbeidshøyde fra 12 meter og oppover, de små kan trekkes på en alminnelig tilhenger, de store krever en lastebil.

## Tårnlift
Denne typen er montert på et stasjonært tårn liksom mange midlertidige elevatorer på byggeplasser og fungerer på samme måte. Det kan diskuteres om denne modellen reelt er en lift. Modellene er sett opp til 10 meter brede. Ved større avstander oppsettes ofte to bæretårn for å forhindre at liften velter hvis det kommer for mye vekt på den ene side.

## Trailerlift
Denne typen er en trailerutgave av en mobillift, det vil si det er utformet således den kan trekkes akkurat som en tilhenger kan. Arbeidshøyden for en trailerlift er typisk mellom 8–30 meter.

## Referanser
Felipe Wu

**Felipe Almeida Wu** (født 11. juni 1992) er en brasiliansk skytter som konkurrerer i pistolskyting.

Han vant blant annet gull under panamerikanske leker 2015.

## Eksterne lenker
*
Teruyoshi Akiyama

**Teruyoshi Akiyama** (født 1971) er en japansk skytter som konkurrerer i pistolskyting. 

Han har ingen større internasjonale resultater, men vant blant annet et verdenscupstevne i 2013 og 2012. 

## Eksterne lenker
*
Eita Mori

**Eita Mori** (født 1983) er en japansk skytter som konkurrerer i pistolskyting. 

Han har ingen større internasjonale resultater, men tok blant annet en 19.-plass under VM i skyting 2014. 

## Referanser


## Eksterne lenker
*
Gülhaneediktet

**Gülhaneediktet** eller **Gülhane Hatt-ı Şerif**; *(Rosenhus-ediktet)* eller **[[Tanzimat|Tanzimât]] Fermânı** *(Reorganiseringsediktet)* var en erklæring gitt av den osmanske sultan Abdülmecid I i 1839 og proklamert 3. november det år, og som innledet Tanzimât-perioden med reform og reorganisering i Det osmanske rike.

Erklæringen ble utstedt etter tilskyndelse fra den reformvennlige storvesir Mustafa Reşid Pasha. Den lovet reformer som avskaffelen som skattejordbruk, endring av vernepliktsbestemmelsene og innrømmelse av alle osmanske borgeres medborgerrettigheter uavhenging av deres religion eller etnisitet. Målet med ediktet var å modernisere riket militært og sosialt slik at det kunne hevde seg bedre i forhold til de europeiske stormakter. Det var også det håp at man derved ville vinne i oppslutning i de deler av riket der misnøyen hadde bredt seg, som i de osmanskstrrte deler av det kristne Europa.

Gülhaneediktet, oppkalt etter parken Gülhane inntil Topkapipalasset i Istanbul, ble aldri fullt ut implementert.

## Litteratur
* Edward Shepherd Creasy, *History of Ottoman Turks; From the beginning of their empire to the present time,* 2 vols., London, Richard Bentley (1854-6); (1878); Beirut, Khayats (1961).

## Referanser
Rashid Yunusmetov

**Rashid Yunusmetov** (født 9. juli 1979) er en kasakhstansk skytter som konkurrerer i pistolskyting. 

Han deltok under Sommer-OL 2008 der han ble nummer 17 som best. 

## Referanser


## Eksterne lenker
*
Vladïmir Ïsatsjenko

**Vladïmir Nïkolajevïtsj Ïsatsjenko** (kasakhisk: Владимир Николаевич Исаченко, født 27. desember 1982) er en kasakhstansk skytter som konkurrerer i pistolskyting. 

Han har ingen større internasjonale resultater, men tok blant annet bronse under Asialekene 2006. 

## Eksterne lenker
*
Kim Cheong-yong

**Kim Cheong-yong** (født 1997) er en sørkoreansk skytter som konkurrerer i pistolskyting. 

Han har ingen større internasjonale seniorresultater, men tok blant annet sølv under Sommer-OL for ungdom 2014. 

## Eksterne lenker
*
Solaris (roman)

***Solaris*** er en science fiction-roman av den polske forfatteren Stanisław Lem utgitt i 1961. Den er oversatt til norsk to ganger. Først ved Hans Braarvig og Olav Ihlen Sopp i 1974 via den tyske oversettelsen fra 1972, og senere i 2021 ved Julia Wiedlocha direkte fra polsk.

## Handling
Menneskeheten treffer en utenomjordisk intelligens i form av det tenkende havet på planeten Solaris. Forskere har gjort observasjoner som tyder på at bevegelsesmønstre er gjort med en hensikt og ikke bare er styrt av naturlover, men livsformen er så fremmed fra dem man kjenner fra før at det er vanskelig å slå endelig fast. Protagonisten i fortellingen, en psykolog ved navn Kris Kelvin, blir sendt til en romstasjon i bane om planeten. Det har vært et selvmord på romstasjonen, og de andre forskerne er også i psykisk ubalanse. Det virker som planeten leser tankene til menneskene, og prøver å kommunisere med dem ved hjelp av å legemliggjøre minnene deres. Kelvin befinner seg etter hvert overfor sin avdøde kone. Det fører til filosofiske og psykologiske overveielser hos ham.

## Filmatiseringer
Boken er filmatisert minst tre ganger:
**[[Solaris (1968)|Solaris]]*, TV-film av Boris Nirenburg i 1968
**[[Solaris (1972)|Solaris]]*, en spillefilm av Andrej Tarkovskij i 1972
**[[Solaris (2002)|Solaris]]*, en spillefilm av Steven Soderbergh i 2002

## Referanser
Nicholson Peninsula

**Nicholson Peninsula** er en bred, isdekt halvøy rundt 28 kilometer lang, mellom Couzens Bay og Mattersonfjorden på vestsiden av Rossisen i Antarktis. Den ble navnsatt av Advisory Committee on Antarctic Names (US-ACAN) etter kaptein M.W. Nicholson i U.S. Navy som var stabssjef under Operasjon Deepfreeze i 1964.

## Referanser
Salomobassengene

**Salomobassengene** (arabisk بركة السلطان سليمان القانوني, *Birkat AS-Sultan Suleiman al-Kanuni*; hebraisk skrift בריכות שלמה, *Breichot Shlomo*) ligger sør på den sentrale Vestbredden, like sør for den palestinske landsbyen al-Khader og rundt 5 km sørvest for Betlehem 
## Beeskrivelse

Bassengene består av tre åpne cisterner, hver et rettlinjet basseng det ene 6 meter over det neste. De får vann fra en undergrunnskilde. Hvert basseng er over 100 meter langt, 65 meter bredt og 10 meter dype og har en samlet vannkapasitet på 200 millioner liter. Bassengene har derfor spilt en viktig rolle for vannforsyningen i området i mange hundreår.

Bassengene er blitt tilskrevet den velståande tiden til kong Salomo (950 f.Kr.) som nevnt i Predikernes bok og også nevnt i Bibelen som bygget disse bassengene for konene sine, som han visstnok hadde tusen av, slik at de kunne bade der.

Disse bassengene var en del av vannforsyningen til Jerusalem i oldtida. De ble reparerte av Pontius Pilatus. Herodes den store (30 f.Kr) fikk tilført vann fra bassengene via akvedukter til Herodion og trolig også til Jerusalem. Under tyrkerane ble vann fra disse bassengene ført til Jerusalem i  tykke rør lagt i 1902. Under det andre bassenget er en pumpestasjon som førte vannet til gamlebyen i Jerusalem. Disse rørene erstattet de to eldgamle akveduktene. Det er ingen tvil om at de både romerne og sarasenarane brukte de og det er mulig at romerne forstørret reservoarene eller restaurerte de. I dag blir vannet bare brukt av innbyggerne som bor like ved.

## Kilder

* Bromiley Geoffrey W (1995). The International Standard Bibelen Encyclopedia: E-J Wm. B. Eerdmans Publishing, ISBN 0-8028-3782-4
* ,  
* Flavius, Josefus Antiquities
* Murphy-O'Connor, Jerome (2008) The Holy Land: An Oxford Archaeological Guide from Earliest Times to 1700 Oxford University Press US,
Diofantiske approksimasjoner

**Diofantiske approksimasjoner**, oppkalt etter Diofantos, er et delområde av tallteori som studerer approksimeringen av reelle tall med rasjonelle tall. 

Det første problemet er å vite hvor nøyaktig et gitt tall kan approksimeres med rasjonelle tall. En brøk *a*/*b* er en *bra* approksimsjion av det reella tallet *α* om den absolutte verdi av deres differanse ikke kan minskes ved å erstatte *a*/*b* med en annen brøk med mindre nærhet. Problemet ble løst på 1700-tallet ved hjelp av kjedebrøk.  

Diofantisk approksimasjon er nært relatert til transcendensteori. Diofantisk approksimasjion kan også benyttes i studiet av diofantiske ligninger.

## Litteratur
* 
* 
* 
* 
* 
* 
* 
* 
*
NOTAR

**NOTAR** (en forkortelse for engelsk *NO TAil Rotor*) er en type av helikopter uten halerotor. Fordelen med denne teknologien er at et helikopter blir stillere samt ikke riskerer å slå halerotoren i for eksempel et tre ved landing.

Teknologien har vært testet på Kamov Ka-26 og anvendes idag av MD Helicopters. De anvender en vifte som tar effekt fra motoren og blåser ut den i bakre bommen for å enten balansere helikopteret eller for å svinge det, utblåsingen sitter på enden av bommen på både høyre og venstre side.
Salvadora persica

***Salvadora persica*** er en eviggrønn busk eller et lite tre i den lille familien Salvadoraceae. 

Den blir 6–7&nbsp;m høy. Stammen er opprett og rikt forgrenet, og planten har en vid krone. Bladene er avlange eller nesten runde, 3&nbsp;cm brede og 7&nbsp;cm lange; de sitter parvis motsatte. Blomstene er små, gulgrønne og sitter i opptil 10&nbsp;cm lange blomsterstander. Frukten er kjøttfull, 5–10&nbsp;mm i diameter og rosa til fiolett når den er moden. Den inneholder ett frø.

*Salvadora persica* finnes på mange ulike voksesteder, som tornekratt, langs elver i ørkener og på savanner. Den foretrekker steder der grunnvann er tilgjengelig, men kan da klare seg selv på steder med årsnedbør lavere enn 200&nbsp;mm. Den tåler mye salt i jorda og kan vokse langs havstrender og på steder i innlandet der salt felles ut. Åmene til flere sommerfuglarter i slektene *[[Belenois]]*, *[[Colotis]]* og *[[Eronia]]* lever på denne busken.

Arten er utbredt i det meste av Afrika utenom de tropiske regnskogene. Den finnes også på Den arabiske halvøy, sør i Iran og i Pakistan, India og Sri Lanka. Utbredelsen har nordlige utposter i Jordandalen.

*Salvadora persica* er mest kjent for at røtter og tynne greiner lenge har blitt brukt som tannbørster, spesielt av muslimer i India, Arabia og Afrika. Stoffer i bark og ved skal forebygge karies og hjelpe mot andre tann- og munnproblemer. Planten er også brukt mot andre sykdommer, blant annet gonoré og revmatisme. Frukten har en søt, aromatisk smak og spises rå, kokt eller tørket.

## Litteratur

* 
* 
* 
* 

## Eksterne lenker
*
Mount Talmadge

**Mount Talmadge** er et fjell (2&nbsp;395 moh.) som reiser seg over de bratte klippene på vestsiden av Koettlitz Neve, seks kilometer sør for Fisher Bastion i Antarktis. Det ble navnsatt av Advisory Committee on Antarctic Names (US-ACAN) i 1994 etter John B. Talmadge, leder for koordinering- og informasjonsavdelingen til polaravdelinga i National Science Foundation (NSF) 1984–95.

## Referanser
Île aux Cygnes

**Île aux Cygnes** (*Svaneøya*) er ei liten øy i Seinen i Paris i Frankrike. Øya er kunstig. Den ble bygd i 1825. Øya må ikke forveksles med den tidligere Île aux Cygnes, som den har fått navn etter. Den tidligere øya var forbundet med Champ de Mars på slutten av 1700-tallet.

Den smale øya er 850 meter lang og 11 meter på det bredeste. En gangvei, kalt *l'allée des Cygnes* går langs hele øya.

Metrostasjonen Passy ligger under øya. Tre broer går over øya: Pont de Grenelle, Pont Rouelle og Pont de Bir-Hakeim.

Den meste kjente attraksjonen på øya er en mindre kopi av Frihetsgudinnen. Denne statuen ble reist 15. november 1889 (tre år etter New York-utgaven), og ble gitt av USA i forbindelse med hundreårmarkeringen av Den franske revolusjonen. Den sto opprinnelig mot øst og Eiffeltårnet, men ble snudd mot vest i 1937 for verdensutstillingen i Paris det året.

## Referanser


## Eksterne lenker
*
Pölsa

**Pölsa**, tidligere også kalt *lungemos*, er en svensk matrett som består av malt eller finhakket kokt kjøtt, innmat av noe slag (f.eks. lever og hjerte), løk, byggryn og krydder som pepper og merian. 
Alt dette blir kokt sammen i kraften fra kjøttkokingen og servert med poteter og syltede rødbeter, og noen steder også med stekt egg.      

Pölsa tilsmakes med krydder som pepper, merian, timian og laurbærblad, samt  eddik eller sirup.

Pölsa var en rett som utnyttet de mindre attraktive delene av et slakt. 

Ferdiglaget pölsa i glass eller på tube finnes i salg som «norrländsk pölsa».

## Andre betydninger
I Skåne, som fram til 1600-tallet var en del av Danmark, blir ordet «pölsa» gjerne brukt i betydningen pølse.

## Referanser


## Se også
* Lungemos
* Haggis
Giovanni Peak

**Giovanni Peak** er et fjell med en høyde på om lag  500 moh ved sørenden av Debussy Heights, over Mozart forlandsbre nord på Aleksanderøya i Antarktis.

Det ble først kartlagt etter flyfoto tatt av Ronne antarktiske forskingsekspedisjon (RARE), 1947–48, av Searle fra Falkland Islands Dependencies Survey (FIDS) i 1960. Det ble navnsatt av United Kingdom Antarctic Place-Names Committee (UK-APC) i forbindelse med Mozart-forlandsbre etter Mozart-operaen *[[Don Giovanni]]*, komponert den 29. oktober 1787. Giovanni Peak har antagelig tilsluttet den nærliggende Figaro Nunatak, siden begge landformene er oppkalt etter operaer komponert av Wolfgang Amadeus Mozart og begge har om lag samme høyde.

## Se også
* Saint George Peak
* Lamina Peak
* Landers Peaks

## Referanser
Lori Robinson

**Lori Jean Robinson** (født 1959) er en amerikansk offiser. Hun er general i United States Air Force og sjef for kommandoen Pacific Air Forces samt luftkomponentsjef i U.S. Pacific Command.

Robinson kom inn i flyvåpenet i 1982 gjennom reserveoffisersutdannelsen ROTC ved University of New Hampshire.

## Referanser
Stopford Peak

**Stopford Peak** er et fjell på østsiden av Hoseason Island i Det antarktiske arkipel. Det har en høyde på 495 meter over havet og er det høyeste punktet på øya. Den ble først grovt kartlagt av Henry Foster i 1829 og fikk navnet «Cape Stopford» etter admiral sir Robert Stopford (1768–1847), øverstkommanderende ved Portsmouth fra 1827–30, der skipet til Foster, «Chanticleer», ble utrustet for reisen. Fjellet som stiger bratt opp fra sjøen er det mest dominerende innslaget på østsiden av Hoseason Island.

## Referanser
Steffen Rasmussen

**Steffen Bjørnebo Rasmussen** (født 30. september 1982) er en dansk tidligere fotballspiller.

18. mars 2016 scoret han 2-2 målet på overtid i 2. omgang for AGF Fodbold mot AaB Fodbold.

## Referanser


## Eksterne lenker
*
Olaf Stapledon

**William Olaf Stapledon** (født 10. mai 1886 i Seacombe i Wallasey på Wirralhalvøya i Cheshire, død 6. september 1950 i Caldy i Cheshire) var en britisk filosof og science fictionforfatter. Han fikk sin doktorgrad i filosofi og psykologi ved University of Liverpool  og publiserte i 1929 «A Modern Theory of Ethics» i tidsskriftet *Philosophy* volume 4, issue 15, juli 1929, utgitt av Cambridge University Press.

Gjennom utgivelser som romanene *Last and First Men: A Story of the Near and Far Future* (1930) og *Star Maker* (1937) har Stapledon introdusert en rekke ideer, emner og konsepter til science fiction-genren.

## Referanser




## Eksterne lenker
*
Ruben Östlund

**Claes Olle Ruben Östlund** (født 1974) er en svensk filmregissør. Han har regissert flere spillefilmer: *[[Gitarmongo]]* (2004), *[[De Ufrivillige]]* (2008), *[[Play (film)|Play]]* (2011), ''Turist'' (2014), *[[The Square]]* (2017) og *[[Triangle of Sadness]]* (2022).

## Liv og virke
### Bakgrunn
Östlund vokste opp på Styrsö i Göteborgs skärgård. Etter gymnaset begynte han å arbeide på forskjellige skisteder i Alpene i vintersesongene. Der begynte han å filme sine venners skistunt.

### Karriere
Han ble etterhvert såpass god at han fikk arbeide i et produksjonsselskap. Mellom 1993 og 1998 spilte han inn skifilmer i vinterhalvåret i de italienske alpene, Canada og Val d’Isère. Filmene ble klippet om sommeren og hadde så premiere om høsten. Blant annet la man merke til hans filmer *Addicted* (1993) og *Free Radicals* (1996). 

I 1998 begynte han å studere filmregi på Högskolan för Fotografi och Film i Göteborg, hvor han ble uteksaminert i 2001. Som del av utdannelsen laget *Låt dom andra sköta kärleken*, som i 2002 ble nominert til en Guldbagge i kategorien beste dokumentarfilm. Som eksamensarbeid laget Östlund *Familj igen*, hvor han gjenforener sine foreldre, som hadde vært skilte i 23 år. Den 59 minutter lange dokumentarfilmen inneholder kun 21 klipp.

Sammen med filmprodusent Erik Hemmerdorff ble han co-grunnlegger av filmselskapet Plattform Produktion, som produserer Östlunds filmer. 

*Gitarmongo* vant FIPRESCI-prisen under den 27. utgaven av Moskva Internasjonale Filmfestival. Kortfilmen *Händelse vid bank* (2009) mottok gullbjørnen under den 60. utgaven av filmfestivalen i Berlin, og Grand Prix ved Tammerfors filmfestival i 2011.

*Play* hadde premiere under det selvstendige  Director's Fortnight i Cannes i 2011, hvor den fikk prisen *Séance "Coup de coeur"*. Filmen mottok senere Nordisk råds filmpris i 2012. I 2014 ble *Turist* vist under sideseksjonen Un Certain Regard i Cannes, hvor den fikk juryprisen. Filmen ble senere også nominert til Golden Globe for beste fremmedspråklige film.

Filmen *The Square* vant Gullpalmen under Cannesfestivalen i 2017.

Etter premieren av *Play* i 2012 ble det satt i gang en debatt i svenske medier om hvordan filmen forholder seg til rasisme. Kommentatorer, som Åsa Linderborg og Jonas Hassen Khemiri, gikk langt i å anklage filmen for rasistisk, mens Ösltund selv har hevdet det motsatte. En ny mediedebatt oppstod også i kjølvannet av *Turist*, hvor det da var den nordiske mannsrollen som ble diskutert.

## Filmografi

## Referanser


## Eksterne lenker
* 
*
Bowers forlandsbre

**Bowers forlandsbre** er en forlandsbre på kysten av Victoria Land i Antarktis. Den dekker rundt 100 kvadratkilometer og ligger like sør for New Harbour. På sørsiden renner den sammen med Bluebreen. Breen ble oppdaget av Discovery-ekspedisjonen, men ikke navngitt før Terra Nova-ekspedisjonen, da Thomas Griffith Taylor som navngav den etter løytnant Henry R. Bowers, som forsvant med Robert F. Scott på tilbaketuren fra Sydpolen.

## Referanser
Sasunmotstanden i 1894

**Sasunmotstanden i 1894** (Սասնո առաջին ապստամբութիւն) var en konflikt om Det osmanske rikes styrker og armensk milits tilhørende den armenske nasjonale bevegelses hundsjakpartiet i regionen Sassoun.
DeWaldbreen

**DeWaldbreen** er en isbre som er om lag ni kilometer lang som flyter på nordøstsiden av Bramble Peak i Victory Mountains i Antarktis. Isbreen flyter nordvestover til den flyter sammen med enden av Lensenbreen hvor begge møter den større Pearl Harbor-breen. Den ble kartlagt av U.S. Geological Survey etter landmålinger og flyfoto tatt av U.S. Navy i 1960–62, og navnsatt av Advisory Committee on Antarctic Names etter løytnant Bruce F. DeWald i U.S. Navy, en flyfotograf ved McMurdo-basen vinteren 1963 og 1966 og værvarsler samme sted i løpet av somrene i 1972–73 og 1973–74.

## Referanser
Aagoth Storvik

**Aagoth Storvik** (født 1961) er en norsk sosiolog og professor ved Oslomet – storbyuniversitetet. Hun forsker på kjønn i arbeidsliv og næringsliv, rekruttering, profesjon og ledelse. *[[Der Spiegel]]* skrev om dette i 2010.

Hun er sosiolog, dr.polit. og arbeidet tidligere ved Institutt for samfunnsforskning.

## Bibliografi
* *Profesjon og ledelse*, sammen med Erik Døving og Beate Elstad (Fagbokforlaget, 2016) ISBN 978-82-450-1697-0
* *Makt og demokrati i arbeidslivet*, sammen med Engelstad, Svalund, og Hagen, Gyldendal, 2003 (Maktutredningen) ISBN 9788205315785
* Storvik, A. E., & Schøne, P. (2008). In search of the glass ceiling: gender and recruitment to management in Norway's state bureaucracy. *The British Journal of Sociology*, 59(4), 729-755.
* Storvik, A. E. (2006). Glasstaket–metafor med utilsiktede virkninger? Kjønn, ledelse og rekruttering i staten. *Sosiologisk tidsskrift*, 14(03), 219-253.
* *Skikk og bruk på legekontoret : en studie av legers selvpresentasjon og deres relasjoner til pasientene*. Avhandling dr.polit., Universitetet i Oslo, 1997. ISBN 8299426502

## Referanser

## Eksterne lenker
* Google Scholar
Marcel Renault

**Marcel Renault** (14. mai 1872 i Paris i Frankrike, død 25. mai 1903 i Payré) var en fransk motorsportutøver, og medgrunnlegger av bilprodusenten Renault i 1899, sammen med brødrene Louis og Fernand Renault i Billancourt.

Med bilene som de bygde, konkurrerte Marcel og broren Louis i mange sportsløp. Blant hans største bragder var seieren i løpet mellom Paris og Wien i 1902, der han kom først til tross for at hans bil var teknisk underlegen flere av konkurrentenes.

Marcel døde den 25. mai 1903, etter å ha skadet seg alvorlig dagen før under Paris-Madrid-løpet. Ulykken fant sted i Couhé-Vérac, utenfor Poitiers. Løpet ble da avbrutt; det var kommet til Bordeaux. Dette ble det siste av den tids store billøp mellom byer.

Han ble begravet på cimetière de Passy i Paris.

Etter hans død ble det reist en statue til hans minne, men den ble ødelagt av fremrykkende tyske styrker under andre verdenskrig.

## Referanser
Mackaybreen

**Mackaybreen** er en stor isbre i Antarktis som heller ned østover fra polarplatået mellom Convoy Range og Clare Range til den sørlige delen av Granite Harbour i Ross Dependency, New Zealands kravområde i Antarktis.

Den ble oppdaget av South Magnetic Pole Party på Nimrod-ekspedisjonen (1907–09) og oppkalt etter Alistair F. Mackay, et medlem av gruppen.

**Mackay bretunge** er en bretunge fra Mackaybreen som stikker ut i Granite Harbour. Den ble først kartlagt under Terra Nova-ekspedisjonen (1910–13) og navnsatt i forbindelse med Mackaybreen.

## Referanser
Athens sporveisnett

**Athens sporveier** er det moderne offentlige sporvognstilbudet i Athen, Hellas. Det er eid og opereres av *Urban Rail Transport (STASY) S.A.* (Gresk: ΣΤΑΣΥ Α.E.).

*STASY* opererer en flåte på 35 *Sirio* sporvogner, som betjener tre linjer  med 48 holdeplasser. Sporveisnettet omfatter en total lengde på 27 km, og dekker ti av Athens forsteder. Linjenettet går fra Syntagmaplassen til den sydvestlige forstaden Palaio Faliro hvor linjen deles i to grener; den første går langs Athens kystlinje mot den sydlige forstaden Voula, mens den andre går mot Pireusdistriktet Neo Faliro. Linjenettet dekker mesteparten av Saroniabuktas kyslinje. Athens *STASY* sporvogner frakter daglig 65&nbsp;000 passasjerer og har 345 ansatte.

## Historie

### Det gamle linjenettet (1908-1960)
Operasjonene begynte i 1882 med hestetrukne sporvogner. Etter 1908 ble denne linjen med meterspor elektrifisert og ble etterhvert utvidet og omfattet til slutt 21 linjer.

Det opprinnelige nettet ble nedlagt i 1960 og erstattet med trolleybusser og miljøvennlige busser. Det ble i denne perioden anlagt en linje med normalspor frem til havnebyen Pireus. Denne ble anlagt og drevet av *Hellenic Electric Railways*.

### Moderne sporvognsdrift

I mars  2001 ble Tram S.A. establert som et offentlig transportselskap under oppsyn av Ministry of Transport and Communications som et selskap under *Attiko Metro S.A.,* et statlig selskap som administrerer Athens metrosystem. Selskapet startet med å anlegge nye linjer tidlig i 2002, og ble operative i juli 2004, noen få uker før Sommer-OL i Athen. Byggingen ble finansiert av Third European Regional Development Fund og greske statlige midler.

I mars 2011 vedtok den greske regjeringen en lov som gjorde at ISAP og Athens sporveier ble overtatt av Athens Metro Operations Company (AMEL). Det nye selskapet fikk navnet  "STASY S.A." (Gresk:ΣΤΑΣΥ Α.Ε.) og var underlagt OASA S.A. Sammenslutningen ble  offisielt annonsert den 10. juni 2011.

## Billettering
Ved enkelte stasjonen er det billettluker, ellers selges billetter fra automater som finnes på alle stasjoner.

En kjøpt billett er gyldig i 70 minutter og kan i dette tidsrommet brukes for flere turer, også på andre offentlige transportmidler, inkludert Athens metro, busser, trolleybusser og suburban railway (mellom Pireus, Magoula og Koropi, men ikke til flyplassen). Passasjerer må stemple billetten før de går ombord. Det er hyppige kontroller. Billettprisen er 1,20 Euro.

Det finnes dagsbilletter såvel som månedskort og ukekort som kan brukes på alle offentlige transportmidler i Athen.. Passasjerer som blir tatt uten gyldig billett blir ilagt en bot som tilsvarer 60 enkeltbilletter.

Barn under 6 år, handikappede og militært personell i uniform reiser gratis.

## Ruter og holdeplasser
Rutene har fått navn etter gamle grekere: Thukydid, Aristoteles og Platon. Sporvognene er i drift fra frem på morgenen til midnatt alle dager.

### Utvidelsesplaner
Det foreligger planer om en forlengelse til havnebyen Pireus. Denne vil omfatte 12 nye holdeplasser og øker spornettet med 5,4 km

## Se også
* Kollektivtrafikk i Athen

## Referanser
Sason

**Sason** (armensk Սասուն *Sasun*, *Sasoun*; armensk *Qabilcewz* fra arabisk قبل جوز; tidligere kjent som **Sasun**, også skrevet **Sassoun**) er en by og et distrikt i provinsen Batman i Tyrkia. 

Historisk sett ble området kalt Sasun, en del av det historiske armenske høylandet. I dag er de fleste innbyggerne arabere eller kurdere. I 1972 var det estimert at rundt 6000 armenere bodde i regionen.

## Referanser


## Kilder
*
Krascheninnikovia ceratoides

***Krascheninnikovia ceratoides*** er en liten busk i amarantfamilien. Den blir 30–100&nbsp;cm høy og er hårete. Bladene er avlange til linjeformede, 10–25&nbsp;mm lange og 2,5–10&nbsp;mm brede. Blomstene er små og sitter i aks i bladhjørnene. Frukten er firkantet med to horn og er sammenvokst med forbladene. 

Planten er hovedsakelig utbredt på steppene i Asia og lengst øst i Europa. Mer spredte forekomster finnes i Østerrike, Ungarn, Tsjekkia, Spania og Marokko. De vestlige utpostene kan være relikter fra en mer sammenhengende utbredelse på de kalde steppene i siste istid.

## Litteratur

* 
* 
* 
* 

## Eksterne lenker
*